open-index/open-wikipedia-markdown huggingface dataset:
خیر الدین رملی

خیر الدین ابن احمد ابن نور الدین علی ابن زین الدین ابن عبد الوہاب الایوبی الفاروقیؒ (1585–1671)، جو خیر الدین الرملیؒ (عربی: خير الدين الرملي) کے نام سے مشہور ہیں )،اس وقت کے عثمانی حکومت والے فلسطین میں 17ویں صدی کے اسلامی فقیہ، استاد اور مصنف تھے۔وہ فتاویٰ کا ایک مجموعہ جاری کرنے کے لیے مشہور ہیں۔ جو 18ویں اور 19ویں صدی میں حنفی (سنی اسلام کے چار بڑے مکاتب فکر میں سے ایک) فقہ میں بہت زیادہ اثر انداز ہوئے تھے۔  
## نسب
خیرالدین ابن احمد ابن علی ابن زین الدین ابن عبد الوہاب الایوبی، العلیمی، الفارقی الرملی، الحنفی۔

### تصانیف
جنگلی کے فائدے کے لیے صدقہ فتاوی، فقہ حنفی کی شاخوں میں صاف سمندر سے پوشیدہ سچائیوں کا اظہار، شعر کا مجموعہ، ادب کا تقاضا اور رب کا مقصد اور مماثلت پر ایک حاشیہ اور تشبیہات۔

## حوالہ جات

### کتابیات

* 
* 
*  
*  
*  

ethnicityKhayr al-Din al-Ramli
زمرہ:1671ء کی وفیات
زمرہ:1585ء کی پیدائشیں
زمرہ:سترہویں صدی کے اسلامی مسلم علما
زمرہ:رملہ کی شخصیات
زمرہ:ماتریدی شخصیات
زمرہ:احناف
زمرہ:اشاعرہ
زمرہ:عثمانی سائنسدان
زمرہ:عثمانی مصنفین
زمرہ:سلطنت عثمانیہ کے سولہویں صدی کے مصنفین
زمرہ:مجددین
زمرہ:1081ھ کی وفیات
زمرہ:عرب مصنفین
علی بن ظیبان

**علی بن ظبیان** فقیہ ،محدث ، عالم عارف ،ورع تھے۔
## نام و کنیت
ان کا نام علی بن ظبیان بن ہلال عیسی کوفی اور کنیت ابو الحسن تھی ۔
## علمی مقام
ابتدا میں آپ شرقی بغداد کے قاضی مقرر ہوئے ، جب ہارون رشید کی خلافت کا دور دورہ ہوا تو آپ قاضی القضاۃ بنے ، آپ ہمیشہ بوریئے پر بیٹھاکرتے تھے ،لوگوں نے آپ سے کہا کہ آپ کیوں بور یئے پر بیٹھا کرتے ہیں حالانکہ آپ سے پہلے جو قاضی تھے وہ مسند پر بیٹھا کرتے تھے ۔ آپ نے فرمایا کہ مجھ کو شرم آتی ہے کہ دو مسلمان بھائی میرے آگے بوریئے پر بیٹھیں اور میں مسند پر اجلاس کروں ۔ اور ابن ماجہ نے آپ سے تخریج کی۔
## وفات
آپ کی 193ھ میں وفات ہوئی

## حوالہ جات

زمرہ:حنفی فقہا
زمرہ:193ھ کی وفیات
یوسف بن امام ابو یوسف

**یوسف بن امام ابو یوسف ** بڑے فقیہ ومحدث تھے۔
## نام
ان کا نام یوسف بن امام ابو یوسف بن ابراہیم بن حبیب بن خنیس بن سعد بن عتبہ انصاری تھا۔
## علمی مقام
فقہ و حدیث کواپنے والد ماجد اور نیز یونس بن ابی اسحٰق سبیعی اور سری بن یحییٰ وغیر ہم سے اخذ کیا اور سنااور اپنے والد کی ہی حیات میں غربی جانب بغداد کے قاضی مقرر ہوئے اور ہارون الرشید کے حکم سے مدینہ منورہ میں جمعہ کی نماز پڑھائی اور تاوفات قاضی رہے ۔
## وفات
آپ کی بغداد میں ماہ رجب 193ھ میں وفات ہوئی’’صاحب کمال‘‘ تاریخ وفات ہے۔

## حوالہ جات

زمرہ:حنفی فقہا
زمرہ:193ھ کی وفیات
ابو حفص کبیر

**احمد بن حفص المعروف بہ ابو حفص کبیر بخاری** : مجتہد عصر امام دہر فاضل بے عدیل فقیہ بے تمثیل تھے،
## علمی مقام
فقہ وحدیث امام محمد سے حاصل کی۔آپ کے اصحاب اس قدر تھے کہ شمار میں نہ آسکتے تھے چنانچہ سمعانی شافعی نے لکھا ہے کہ بخارا کے پاس ایک گاؤں آباد ہے جہاں فقہا کی ایک جماعت آپ کے اصحاب میں سے رہتی تھی۔کہتے ہیں کہ آپ اور خلف بن ایوب اور ابو سلیمان تینوں امام محمد سے تحصیل علم کیا کرتے تھے۔
## قوت حافظہ
خلف بن ایوب سلیمان جس قدر ایک برس میں یاد کیا کرتے تھے،آپ ایک مہینہ میں یاد کر لیا کرتے تھے اور جو وہ ایک مہینہ میں حفظ کرتے تھے مگر آپ کچھ نہیں لکھتے تھے۔ انھوں نے اس کا سبب پوچھا ،آپ نے فرمایا کہ میں اپنے سینہ میں لکھتا جاتا ہوں انھوں نے کہا کہ یہ بات ہم نے مانی لیکن اگر آپ لکھتے جائیں تو بعد وفات کے آپ کی نشانی باقی رہے آپ نے فرمایا کہ یہ بات تو درست ہے لیکن میں کیا کروں کہ میرے راستہ وطن میں دریا حائل ہے، مباد اجب میں واپس جاؤں تو کشتی میں پانی آجائے اور کتابوں کو بھگودے جس سے میری محنت کتابت برباد جائے مگروہ بضد ہوئے پس آپ نے بھی لکھنا شروع کیا یہاں تک کہ جب تینوں نے علم تحصیل کر کے فتوےٰ دینے کی اجازت امام محمد سے حاصل کی تو خلف اور ابو سلیمان سمرقند کو گئے اور آپ کشتی میں بیٹھ کر بخار ا کی طرف آئے،اتفاقاً جیسا آپ نے کہا تھا ویسا ہی ہوا کہ آپ کی کشتی میں پانی بھر گیا اور تمام کتابیں بھیگ گئیں ، آخر آپ جان بچا کر بمشکل کنارہ پر پہنچے اور کسی آدمی کو بخار میں بھیج کر کتابت کا سامان منگوایا اور جس قدر پڑھاتھااس کو یاد پر لکھنا شروع اور ایسا لکھا کہ بجز تین پانچ مسئلوں کے الف اور واؤ تک مقدم و مؤخر نہ ہونے پایا۔
## مقام تقویٰ
ایک پیر مرد آپ کی خدمت میں اکثر آیا کرتا تھا مگر پوچھتا کچھ نہیں تھا۔آپ نے اس سے پوچھا کہ تم کس لیے اس کثرت سے ہمارے پاس آتے ہو؟ پیر مرد نے عرض کیا کہ میں تین باتوں کے لیے آتا ہوں جو آپ سے میں نے سنی ہیں،اول یہ کہ آنحضرت صلی اللہ علیہ وسلم نے فرمایا ہے کہ العالم والمتعلم فی الاجر سواء ،دومؔ ان مجلس العالم ینزل فیہ رحمۃ من السماء وینادی متادی اللہ یقول انی قد غفرت ذنوبکم وبدلت بسیّا تکم حسنات ارجعو ا مغفورین ۔ سومؔ النظر الیٰ وجہ العالم عبادۃ۔آپ یہ بات سن کر رو پڑے اور فرمایاکہ یہ بات صحیح ہے مگر نہ مجھ جیسے عالم کے دیکھنے میں ثواب ہے بلکہ یہ منصب خلف بن ایوب جیسے عالم کو حاصل ہے۔ یہ بات سن کر شخص مذکور بخار اسے بلخ میں آیا اور خلف بن ایوب کی مجلس میں کثرت سے آنا شروع کیا۔ آخر الامر خلف نے ایک دن اس سے اس بات کا سبب پوچھا ،اس نے وہی جواب دیا جو آپ کو دیا تھا۔خلف اس بات سے زار زار روئے اور فرمایا کہ بات اسی طرح ،مگر نہ مجھ جیسے عالم کے دیکھنے میں بلکہ ابو حفص کبیر جیسے عالم کی زیارت میں ثواب ہے۔
## وفات
آپ 218ھ میں اس دار فانی سے رہگز رائے عالم جاودانی ہوئے۔ ’’عابد عالم ‘‘ آپ کی تاریخ وفات ہے۔

## حوالہ جات

زمرہ:حنفی فقہا
زمرہ:218ھ کی وفیات
قاسم بن حسین خوارزمی

**قاسم بن حسین خوارزمی** ایک ادیب اور ماہرِ لغت تھے، جن کی ولادت سنہ 555ھ / 1160ء میں ہوئی اور وفات 617ھ / 1220ء میں ہوئی۔
## نسب
ان کا تعلق خوارزم کی اُس ریاست سے تھا جو دریائے جیحون کے کنارے واقع ہے۔
### نشو و نما
وہ خوارزم میں شعبان کی نویں شب کو پیدا ہوئے اور وہیں کے علمی حلقوں میں شریک رہے، پھر بخارا، سمرقند اور دیگر شہروں کا سفر کیا تاکہ شیوخ و علما سے علم حاصل کر سکیں اور اپنی باقی زندگی خوارزم ہی میں گزاری۔

خوارزمی خوش حال نہ تھے، ان کے والد نے انھیں "اتنا تھوڑا مال چھوڑا تھا جس پر صرف گوشہ نشین لوگ ہی قناعت کرتے ہیں"۔ وہ اسے آہستگی سے خرچ کرتے، کم رزق پر راضی رہتے اور لوگوں سے بے نیازی کو غنیمت جانتے تھے، کیونکہ وہ عفت، خودداری اور پیش کردہ مناصب سے کنارہ کشی کے لیے مشہور تھے۔

ان سے یاقوت الحموی کی ملاقات خوارزم میں ہوئی اور ان دونوں کے درمیان گہرا تعلق قائم ہو گیا۔ یاقوت نے انھیں اپنی کتاب معجم الأدباء میں ذکر کیا اور ان کے بارے میں کہا: "میں نے ان میں ایک ایسا دل پایا جو دلوں کو اپنی جانب کھینچ لے، وہ نہایت باوقار شخصیت کے مالک، خوش اخلاق، نرم گفتار اور خوش رو تھے، ان کی شگفتگی اور زبان کی روانی نے میرے دل اور سینے کو بھر دیا اور میرے لیے ان کی تعریف نظم یا نثر میں بیان کرنا مشکل ہو گیا… میں نے انھیں خوش منظر، خوبصورت بڑھاپے کے ساتھ، جس کی عظمت نمایاں تھی، فربہ اندام اور بھاری جسم کا حامل پایا جو حرکت کرنے سے قاصر تھا۔"

### وفات
خوارزمی تاتاریوں کے ہاتھوں شہید ہوئے، جب انھوں نے خوارزم پر حملہ کیا۔ اس وقت ان کی عمر باسٹھ برس سے زیادہ نہ تھی۔

## حوالہ جات

زمرہ:550ھ کی پیدائشیں
زمرہ:617ھ کی وفیات
زمرہ:617ھ کی وفیات
زمرہ:ماہرین لسانیات
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع استعمال P20 خاصیت
زمرہ:1220ء کی وفیات
زمرہ:صفحات مع استعمال P19 خاصیت
زمرہ:صفحات مع ویکی ڈیٹا حوالہ جات
زمرہ:1160ء کی پیدائشیں
نینسی پلوسی

**نینسی پلوسی** () ڈیموکریٹک پارٹی (ریاستہائے متحدہ) کی سیاست دان اور امریکی کانگرس کی 52 ویں اسپیکر ہیں۔ وہ 26 مارچ 1940ء کو بالٹیمور، ریاستہائے متحدہ امریکا میں پیدا ہوئیں۔ ان کے والدین اٹلی سے ہجرت کر کے امریکا میں آباد ہوئے۔ وہ پہلی امریکی خاتون ہیں جو امریکی کانگریس کی اسپیکر منتخب ہوئیں، بطور اسیپکر انھیں صدر اور نائب صدر کے بعد اختیارات اور سیاسی امور میں طاقتور تصور کیا جاتا ہے۔ انھوں نے یہ منصب 3 جنوری 2019ء کو سنبھالا۔ نینسی نے سب سے پہلے صدر ڈونلڈ ٹرمپ کے مواخذہ کے لیے آواز اٹھائی۔۔ نینسی کو حکومت اطالیہ کی جانب سے آرڈر آف میرٹ اور حکومت جاپان کی جانب سے آرڈر آف رائزنگ سن سمیت متعدد ملکی و بین الاقوامی اعزازات مل چکے ہیں۔

## حوالہ جات


زمرہ:1940ء کی پیدائشیں
زمرہ:اکیسویں صدی کی امریکی خواتین
زمرہ:اکیسویں صدی کی امریکی خواتین سیاست دان
زمرہ:اکیسویں صدی کے امریکی سیاست دان
زمرہ:امریکی رومن کیتھولک
زمرہ:امریکی فعالیت پسند خواتین
زمرہ:بالٹیمور کے سیاستدان
زمرہ:بقید حیات شخصیات
زمرہ:بیسویں صدی کی امریکی خواتین
زمرہ:بیسویں صدی کی امریکی خواتین سیاست دان
زمرہ:بیسویں صدی کے امریکی سیاست دان
زمرہ:خواتین قائدین حزب اختلاف
زمرہ:ریاستہائے متحدہ کے ایل جی بی ٹی کیو حقوق فعالیت پسند
زمرہ:سان فرانسسکو کے سیاست دان
زمرہ:کیلیفورنیا سیاست میں خواتین
زمرہ:کیلیفورنیا کے کیتھولک
زمرہ:میری لینڈ کے کیتھولک
زمرہ:کیلیفورنیا کے ڈیموکریٹس
زمرہ:اطالوی نژاد امریکی شخصیات
زمرہ:ٹائم 100
زمرہ:ویکی ڈیٹا سے مطابقت رکھنے والی مختصر تفصیل
زمرہ:چھوٹے پیغام خانوں کا استعمال کرنے والے مضامین
زمرہ:بیسویں صدی کے رومن کیتھولک
زمرہ:اکیسویں صدی کے رومن کیتھولک
زمرہ:ٹرنٹی واشنگٹن یونیورسٹی کے فضلا
زمرہ:پلوسی خاندان
زمرہ:امریکی صیہونی
زمرہ:صدارتی تمغا آزادی کے وصول کنندگان
زمرہ:بالٹیمور کی شخصیات
زمرہ:سان فرانسسکو کی شخصیات
زمرہ:صیہونی
زمرہ:ڈیموکریٹک پارٹی (ریاستہائے متحدہ) کے سیاست دان
زمرہ:امریکی سیاست دان
زمرہ:ریاستہائے متحدہ میں حریت پسندی
زمرہ:امریکی شخصیات
زمرہ:خواتین
دیسی شراب

**دیسی شراب**  سنسکرت سے ماخوذ اسم صفت 'دیسی' کے ساتھ عربی زبان سے مشتق اسم 'شراب' لگانے سے مرکب بنا۔ اردو میں بہ طور اسم استعمال ہوتا ہے۔ تحریرًا 1921ء سے "کلیات اکبر" میں مستعمل ملتا ہے۔

اس سے مراد اکثر بھارت اور بر صغیر ایشیاء کے دیگر ممالک میں دیہی علاقوں اور شہر کے علاقوں میں سستے طور بنائی جانے والی شراب۔ یہ شراب برانڈ کردہ شرابوں کے بالمقابل مقامی طور پر بنتی تھی ہے اور بکتی بھی ہے۔ یہ عام طور سے کوئی نام ور کمپنی کی بنائی ہوئی نہیں ہوتی اور نہ بہت دور کے مقامات پر اس کی ترسیل عمل میں آتی ہے۔ اس کے اکثر پینے والے غریب یا متوسط طبقے کے عوام ہوتے ہیں، جب کہ متمول لوگ برانڈ کردہ ملکی یا اسی طرح کی غیر ملکی شراب کو ترجیح دیتے ہیں۔ دیسی شراب کی کشیدگی پر کئی قانونی لزوم ہوتے ہیں اور اس کی غیر قانونی تیاری پر جرمانے، قید یا دونوں کی قانونی گنجائش ہوتی ہے۔

## غیر قانونی تیاری
شراب کی غیر قانونی تیاری پر، جیسا کہ اوپر جیسا کہ مرکوز ہے، جرمانے، قید یا دونوں کی قانونی گنجائش ہوتی ہے۔ پھر بھی محمکہ آب کاری کی بھاری بھر کم محصول کی وصولی اور رشوت سے بچنے کے لیے لوگ ٰغیر قانونی طور پر اس کو بناتے اور بیچتے ہیں۔ اس کے خلاف اکثر آب کاری کے محکمے کے اہلکار کئی افراد کو دیسی شراب بنانے اور اس کو بیچنے کے جرم میں گرفتار کرتے ہیں ہے۔

اکتوبر 2019ء میں بھارت میں ایسی ہی ایک بڑی کار روائی اس وقت دیکھنے میں آئی یہاں کی بہار کی پولیس نے ایک اطلاع کی بنیاد پر گوپال پور گاﺅں کے نزدیک ایک مشتبہ آٹو رکشا کو روک کر اس کی تلاشی لی گئی ۔ اس دوران آٹو رکشا سے 145 لیٹر مہوا سے تیار دیسی شراب ضبط کی گئی ۔ اس سلسلے میں آٹور رکشا میں موجود دولوگوں کو گرفتار کر لیا گیا تھا ۔

## حوالہ جات

زمرہ:بھارتی الکحلی مشروبات
زمرہ:دیسی ثقافت
زمرہ:دیسی طباخی
زمرہ:ویکی ڈیٹا سے مختلف مختصر وضاحت
شیر خانہ داری

**شیر خانہ داری** (Dairy farming) زراعت سے وابستہ کاروبار ہے۔ جس میں دودھ حاصل کرنے کے لیے گائے ، بھینس ، بھیڑ ، بکری اور اونٹ پالے جاتے ہیں ۔
## مزید دیکھیے
* دودھ دوہنے والی مشین

زمرہ:دودھ
زمرہ:شیر خانہ داری
زمرہ:مویشی
زمرہ:تاریخ زراعت
زمرہ:زرعی مشینری
زمرہ:ویکی ڈیٹا سے مطابقت رکھنے والی مختصر تفصیل
پین کارڈ

[تصغیر|بھارت میں جاری پین کارڈ کا نمونہ۔ اس میں موجود خانہ جات یہاں دیکھے جا سکتے ہیں۔ جو اس طرح ہیں: حامل کا مکمل نام: نام، درمیانی نام اور خاندانی نام، ایضًا [والد کا مکمل نام، تاریخ پیدائش، پین کھاتہ نمبر اور پین کارڈ گیرندے کی دستخط۔]]
**پین کارڈ**  مخفف ہے پرمینینٹ اکاؤنٹ نمبر کارڈ کا۔ اس کا مطلب مستقل اکاؤنٹ نمبر کارڈ۔ مستقل اکاؤنٹ نمبر (پین) انکم ٹیکس ڈیپارٹمنٹ کی طرف سے جاری ایک دس عددی اشارتی شناخت کنندہ ہے۔ ہر درخواست گزار (مثلا انفرادی، فرم، کمپنی وغیرہ) کو ایک منفرد پین جاری کیا جاتا ہے۔ اسے ہر اس شخص کو دیا کو دیا جا سکتا ہے جو اس کے لیے در خواست دے یا جسے بھارت کا انکم ٹیکس محکمہ عطا کرنا چاہے۔ یہ آمدنی والے اور غیر آمدنی والے دونوں شخص، بالغ و نابالغ اور مرد اور عورت رکھ سکتے ہیں۔ یہ غیر ملکیوں کو بھی دیا جا سکتا ہے۔

## برقی بین کارڈ
محکمہ انکم ٹیکس اب کی شروع کردہ خدمت کے مطابق لوگ چند منٹوں میں اپنا پین کارڈ بنا سکتے ہیں۔ اب اس کارڈ میں ادھار کارڈ کی تفصیلات کی مدد سے کام کیا جاتا ہے، جس سے کہ وہ عمومًا مربوط بھی ہوتا ہے۔ اس الیکٹرانک یا برقی پین کارڈ کی سہولیات مفت میں مہیا کی جاتی ہیں اور اس کو ادھار کارڈ کی تفصیلات سے تصدیق کی جاتی ہے۔ درخواست گزاروں کے پاس ایک او ٹی پی آتا ہے۔ چونکہ آدھار کارڈ میں دیے گئے ڈیٹا جیسے پتے، والد کا نام اور تاریخ پیدائش آن لائن ایکسس کر کے کیا جاتا ہے، اس لیے پین کارڈ بنوانے کے لیے کچھ بنیادی جان کاری کے علاوہ کسی بھی دستاویز کو اپ لوڈ کرنے کی کوئی ضرورت نہیں ہے وہ خود بخود اپ لوڈ ہو جاتی ہے۔

## آدھار اور پین کارڈ میں ربط
حکومت ہند نے 2019ء انکم ٹیکس ریٹرنز کے فائل کرنے کے لیے پین کارڈ یا آدھار کارڈ دونوں میں کسی ایک کے حوالے فائل کرنے کی اجازت دی تھی۔ تاہم اس میں کسی خلفشار سے بچنے کے لیے حکومت نے یہ لازم بنا دیا کہ ان دونوں میں مربوط کیا جائے۔ یہ اطلاق ان لوگوں پر ہے جو موجودہ طور پر جدا گانہ آدھار اور پین کارڈ کا استعمال کر رہے ہیں۔ تاہم جدید در خواست گزاروں کے لیے پین کارڈ کی درخواست سے پہلے ہی آدھار کی تفصیلات فراہم کرنے کی شرط ضروری ہے۔

## مزید دیکھیے
* انکم ٹیکس

## حوالہ جات

زمرہ:بھارت کے شناختی دستاویز
زمرہ:بھارت میں انکم ٹیکس
زمرہ:ٹیکس ادا کنندہ شناختی نمبر
زمرہ:ویکی ڈیٹا سے مطابقت رکھنے والی مختصر تفصیل
خلف بن ایوب

**خلف بن ایوب بلخی** امام زفر و امام محمد اصحاب میں سے فقیہ محدث ،عابد،زاہد صالح تھے۔
## نام و کنیت
ان کا نام خلف بن ایوب بلخی اور کنیت ابو سعید تھی۔
## تعلیم و تربیت
فقہ امام ابو یوسف سے اخذ کی اور حدیث کو اسرائیل بن یوسف سے سُنا اور اسد بن عمرو بن عوف اور معمر سے روایت کیا اور آپ سے امام احمد اور ابو کریب وغیرہ نے روایت کی اور صحیح ترمذی میں یہ حدیث آپ سے روایت ہوئی خصلتان لا یجتمعان فی منافق حسن سمت وفقہ فی الدین ۔ مدت تک آپ ابراہیم بن اوہم کی صحبت میں رہے اور ان سے طریق زاہد اخذ کیا۔ضمیر سے روایت ہے کہ اگر خلف بن ایوب کا علم جمع کیا جائے تو البتہ علی رازی کے علم کے برابر ہو مگر یہ کہ آپ نے اپنے علم کو زہد و صلاحیت میں ظاہر کیا۔آپ سے بہت سے مسائل ظاہر ہوئے ہیں جن میں سے ایک یہ ہے کہ میں اس شخص کو شہادت قبول نہیں کرتا جو مسجد میں فقیر کو خیرات دے۔
## سیرت و خصائل
کہتے ہیں کہ ایک دفعہ آپ بیمار ہوئے،جب نماز کا وقت آتا تو اپنے اصحاب کو کہتے کہ مجھ کو کھڑا کرو اور تکبیر کے کہنے تک مدد دو ،پھر چھوڑ دو چنانچہ آپ کے اصحاب ایساہی کرتے پس آپ تندرستوں کی طرح نماز ادا کر لیتے اور جب سلام پھیرتے تو مارے ضعف کے زمین پر گر پڑتے لوگوں نے اس کا سبب پوچھا ، آپ نے فرمایا کہ مرض امور الٰہی سے برابری نہیں کر سکتا۔ ایک دفعہ نماز کی حالت میں آپ کو زنبور نے کا ٹا اور خون نکلا ،آپ کے بیٹے نے شور مچایا کہ آپ کو وضو ٹوٹ گیا،آپ نے فرمایا کہ بخدا مجھ کو زنبور کے کاٹنے کا کچھ خبر نہیں ہوئی۔ ایک دفعہ کا ذکر ہے کہ آپ بیمار ہوئے اور امیر داؤد آپ کی عیادت کو آیا ، آپ نے اس سے منہ پھیر کر دیوار کی طرف کر لیا۔ آپ کے صاحبزادے نے غذر کیا کہ آپ تمام رات نہیں سوئے اب آرام کیا ہے۔ آپ بولے کہ اے لڑکے جھوٹ بولنا حرام ہے، میں سوتا ہوں لیکن میں نے حدیث میں دیکھا ہے کہ امیروں سے بات کرنی حرام ہے، اب میں اس شک میں ہوں کہ آیا ان کی طرف دیکھنا بھی حرام ہے یا نہیں۔ پس میں نہیں چاہتا کہ مشتبہ امرکا مرتکب ہوں ۔ جب داؤد نے یہ بات سنی تو وہ خدا کی درگاہ میں بڑا رویا اور دعا کی کہ یا الٰہی ! خلف بن ایوب مجھ سے نفرت کرتے یں اور میں ان کی زیارت سے تیرا تقرب چاہتا ہوں پس مجھ کوبخشش دے۔ کہتے ہیں کہ جب داؤد فوت ہوا تو لوگوں نے اسے خواب میں دیکھ کر پوچھا کہ خدا نے تجھ سے کیا سلوک کیا؟ اس نے جواب دیا کہ بسبب اس دعا کے جو میں نے کی تھی خدا نے مجھ کو بخش دیا۔
## وفات
آپ کی بقول صحیح 215ھ میں وفات ہوئی۔

## حوالہ جات

زمرہ:حنفی فقہا
زمرہ:215ھ کی وفیات
کونسٹ کامیرا

**کونسٹ کامیرا**  روس میں واقع ایک عجائب گھر  ہے۔ اس میں 20 لاکھ سے زیادہ اشیا ہیں۔ اسے 1727 میں پطرس اعظم نے بنایا تھا۔
## مزید دیکھیے
*

## حوالہ جات

زمرہ:1727ء میں قائم شدہ عجائب گھر
زمرہ:1879ء میں قائم شدہ عجائب گھر
زمرہ:روس میں قدرتی تاریخ کے عجائب گھر
زمرہ:ویکی ڈیٹا سے مطابقت رکھنے والی مختصر تفصیل
زمرہ:سینٹ پیٹرزبرگ میں وفاقی اہمیت کے ثقافتی ورثے کی یادگاریں
سری راج میڈیکل میوزیم

**سری راج میڈیکل میوزیم**  بنکاک، تھائی لینڈ میں واقع ایک عجائب گھر ہے۔ یہ سات چھوٹے عجائب گھروں کا مجموعہ ہے۔ا طب کے حوالے سے یہ طلبہ اور اساتذہ کی معلومات کا ذریعہ ہے۔

## حوالہ جات

زمرہ:بنکاک کے عجائب گھر
زمرہ:تھائی لینڈ میں سائنس عجائب گھر
زمرہ:تھائی لینڈ میں صحت اور طبی تنظیمیں
زمرہ:تھائی لینڈ میں یونیورسٹی عجائب گھر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بنکاک نوی ضلع
زمرہ:ماہیدول یونیورسٹی
میزان الاعتدال

**’ میزان الاعتدال فی نقد الرجال** علم اسماء الرجال وتاریخ کی مشہور و معروف شخصیت امام شمس الدین محمد بن احمد بن عثمان ذہبی کی تصنیف ہے
## کتاب کا موضوع
یہ کتاب ضعیف راویوں کا انسائکلوپیڈیا ہے اس کتاب کا موضوع ایسے راویوں اور شخصیات کے حالات کا حاطہ کرنا ہے جن کے بارے میں ائمہ جرح و تعدیل نے کسی بھی قسم کا کلام کیا ہو، خواہ ان پر کی گئی جرح مؤثر اور درست ہو یا غیر مؤثر اور کسی تعصب وغیرہ پر مبنی ہو، اس میں مجہول ،متروک ،جھوٹے اوروضاع سب راوی شامل ہیںاس میں امام ذہبی نے شیخ ابو احمد عبد اللہ بن عدی کی کتاب ’’ الکامل فی ضعفاء الرجال ‘‘ کے مواد کو ااختصار اور جدید ترتیب کے ساتھ پیش کیا ہے
## کتاب کی خصوصیات
اس کتاب میں تقریباً گیارہ ہزار اکسٹھ (11061) شخصیات کے تراجم موجود ہیں یہ آٹھ جلدوں میں اردو میں چھپ چکی ہے
* 1۔ ابتدا میں مقدمہ ہے جو کئی اہم مباحث پر مشتمل ہے، جیسے کتاب کا موضوع، کتاب کا منہج، انواعِ روات، ضعیف راویوں پر لکھی ہوئی کتب اور الفاظِ جرح و تعدیل وغیرہ۔
* 2۔ مصنف راوی کے نام، اس کی کنیت، اس کے والد اور دادا کے نام کا حروفِ معجم کی ترتیب پر لکھنے کا اہتمام کرتے ہیں
* 3۔ تقریباً ہر راوی کے سنہ وفات کا تذکرہ بھی کیا۔
* 4۔ کبھی کبھی راوی کی بیان کردہ حدیث خود اپنی سند کے ساتھ بیان کرتے ہیں اور سند پر صحت وضعف کا حکم بھی ذکر کرتے ہیں۔
* 5۔ عموما جب آپ "مجہول" کا کلمہ ذکر کرتے ہیں تو یہ ابن ابی حاتمؒ کا کلمہ ہوتا ہے اور خود کوئی ایسا حکم لگاتے ہیں تو جہالت، نکرہ، یجہل اور لایعرف جیسے الفاظ استعمال کرتے ہیں۔
* 6۔ اگر راوی ایسا ہے جس سے صحاحِ ستہ کے ائمہ نے روایت لی ہے تو اس کے لیے "ع" اور اگر ایسا راوی ہو جس سے امام بخاریؒ اور امام مسلمؒ کے علاوہ بقیہ چار ائمہ سنن نے روایت لی ہو تو اس کے لیے "عو" کا اشارہ استعمال کرتے ہیں۔
* 7۔ پہلے ان راویوں کا تذکرہ ہے جو اپنے اسماء سے مشہور ہیں، پھر ان کا تذکرہ ہے جو کنیت سے مشہور ہیں، پھر جو ابن فلاں سے مشہور ہیں، پھر جو انساب سے مشہور ہیں اور آخر میں مجاہیل کا تذکرہ کرتے ہیں۔
* 8۔ کتاب کے آخر میں باقاعدہ الگ فصل رکھی ہے جس میں خواتین کے تراجم بیان کیے گئے ہیں، اس میں مجہولات اور ان خواتین کا بھی تذکرہ ہیں جو کنیت سے مشہور ہیں اور آخر میں ان خواتین کے تراجم ہیں جن کا نام معلوم نہیں ہے ، ان کا تذکرہ کرتے ہوئے مصنف "والدۃ فلاں" کے الفاظ استعمال کرتے ہیں۔
* 9۔شارح بخاری حافظ ابن حجر عسقلانی نے اس کتاب کی اہمیت ، اختصار اور جامعیت کے پیش نظر اسے تحقیق کا موضوع بنایا اور اس میں مزید مفید اضافہ جات کرنے کے بعد اسے ’’ لسان المیزان ‘‘ کے نام سے اہل علم کے سامنے پیش کیا ہے ۔

## حوالہ جات

زمرہ:علم حدیث
زمرہ:کتب اہل سنت
زمرہ:کتب علم الرجال
زمرہ:کتب حافظ ذہبی
سیر اعلام النبلاء

**سیر اعلام النبلاء** علم اسماء الرجال اور تراجم پر مشہور و معروف شخصیت امام شمس الدین محمد بن احمد بن عثمان ذہبی کی تصنیف ہے

## کتاب کا نام
اس کتاب کے نام میں کافی اختلاف ہے ان میں سے
* تاريخ العلماء النبلاء۔
* تاريخ النبلاء۔
* كتاب النبلاء۔
* اعيان النبلاء۔
* سير النبلاء۔
* سير أعلام النبلاء : یہ مشہور و معروف نام خود امام ذہبی نے بھی استعمال کیا
## کتاب کی خصوصیات
* یہ کتاب صحابہ و تابعین کے حالات کاانسائکلوپیڈیا اور بنیادی ماخذ ہے
* یہ کتاب علما،امرا،حفاظ،قراء،فضلاء اورہر فن کے اکابرین کے حالات زندگی پر مشتمل ہے
* امام ذہبی نے اپنی کتاب تاريخ الإسلام ووفيات المشاهير والأعلام سے نکالی ہوئی ایک کتاب ہے۔
* انھوں نے تاریخ اسلام سے تاریخی حوادث کو چھوڑ دیا ،اور اکابرین کے حالات اور اموات پر مشتمل حالات کو سیر اعلام النبلاء میں رکھا
* اس کتاب کی اشاعت (23) جلدوں میں مکمل ہوئی، جس میں تاریخ اسلام کا نصف حصہ شامل ہے اور انھوں نے اپنی اس کتاب کچھ اور اضافے کیے ،
* اس کتاب میں 732ھ تک کے قابل ذکر لوگوں کے حالات شامل ہیں
* اس میں کتاب کو طبقات میں تقسیم کیا گیا اور 40 طبقات شامل کتاب ہیں
## حوالہ جات

زمرہ:تاریخ اسلام
زمرہ:تیرہویں صدی کی عربی کتب
زمرہ:چودہویں صدی کی عربی کتب
زمرہ:سوانحی لغات
ڈان (2006ء فلم)

**ڈان ** 
2006ء میں بننے والی ایک ہندی ہنگامہ خیز فلم ہے جس کے ہدایت کار فرحان اختر ہیں۔ اس کے داکاروں میں شاہ رخ خان، پریانکا چوپڑا، کرینا کپور، بومن ایرانی، ایشا کوپیکر اور اوم پوری شامل ہیں۔ یہ 1978ء میں بننے والی فلم ڈان کی دوبارہ فلم سازی ہے۔ نئی فلم کی کہانی کوالا لمپور، ملائیشیا میں غیر قانونی منشیات کے کاروبار کے پس منظر میں ہے۔

## حوالہ جات

زمرہ:2000ء کی دہائی کی ہندی زبان کی فلمیں
زمرہ:2006ء کی فلمیں
زمرہ:بھارت میں منظم جرائم کے بارے میں فلمیں
زمرہ:بھارتی ایکشن تھرلر فلمیں
زمرہ:بھارتی فلمیں
زمرہ:پیرس میں سیٹ فلمیں
زمرہ:سلیم-جاوید کے منظر نامے
زمرہ:غیر قانونی منشیات کی تجارت کے بارے میں فلمیں
زمرہ:ملائشیا میں عکس بند فلمیں
زمرہ:ملائیشیا میں سیٹ فلمیں
زمرہ:ممبئی میں ہونے والے واقعات پر فلمیں
زمرہ:ہندی زبان کی فلمیں
زمرہ:ایک آئٹم نمبر والی فلمیں
زمرہ:بھارتی فلموں کے ریمیک
زمرہ:کوالالمپور میں فلم سیٹ
زمرہ:کوالا لمپور میں عکس بند فلمیں
زمرہ:ممبئی میں عکس بند فلمیں
زمرہ:پیرس میں عکس بند فلمیں
زمرہ:بندوقوں والی لڑکیوں والی فلمیں
زمرہ:ہم شکل لوگوں کے بارے میں فلمیں
زمرہ:فرحان اختر کی ہدایت کاری میں بننے والی فلمیں
زمرہ:بھارتی گینگسٹر فلمیں
زمرہ:انٹرپول کے بارے میں فلمیں
زمرہ:ریبوٹ فلمیں
زمرہ:دیگر میڈیا کے لیے ڈھالی جانے والی فلمیں
زمرہ:2006ء کی ہندی زبان کی فلمیں
جیوفیگی

**جیوفیگی**  یا گل خوری یا خاک خوری ایک مرض ہے، جس میں مبتلا شخص مٹی اور خاک کھاتا ہے۔

## مزید دیکھیے
*

## حوالہ جات

زمرہ:تناول طعام کے رویے
زمرہ:ثقافتی انسانیات
زمرہ:علم حیوانی سلوک
زمرہ:ویکی ڈیٹا سے مطابقت رکھنے والی مختصر تفصیل
عمرو بن فلاس

**عمرو بن افلاس الصیرفی البصری** راویان حدیث میں اہم مقام رکھتے ہیں۔
## نام و نسب
یہ عمر بن علی بن بحر الفلاس ہیں یہ اصل میں بصرہ کے رہنے والے تھے بعد میں بغداد میں رہائش اختیار کی
## علمی مقام
حافظان حدیث اور ثقہ راویوں میں شمار ہوتے ہیں بعض محدثین تو انھیں علی بن مدینی پر بھی فوقیت دیتے ہیں
## تصنیفات
ان کی تصنیفات کے حوالے سے یہ کتابیں منسوب ہیں
* المسند
* العلل
* التاریخ
* ایک تفسیر منقول ہیں
## وفات
ان کا انتقال 249ھ میں سرمن رائے کے مقام پر ہوا
زمرہ:راویان حدیث
زمرہ:249ھ کی وفیات
سلسلۃ الملوک

**سلسلۃ الملوک** سر سید احمد خان کی شاہانِ دہلی کی فہرست پر مشتمل کتاب ہے جو 1852ء میں شرف المطابع دہلی سے شائع ہوا۔ یہ کتاب بڑی تقطیع پر انہتر (69) صفحات پر مشتمل، نہایت خوشخط اور جدولوں کی شکل میں ہے۔ یہ اصلاً دلی کے ان راجاؤں اور بادشاہوں کی فہرست ہے جنھوں نے گذشتہ پانچ ہزار سال تک دہلی پر حکومت کی۔ اس فہرست میں راجا یدھشٹر سے ملکہ وکٹوریہ تک حکمرانوں کی فہرست شامل ہے۔ یہ اگرچہ ایک مختصر رسالہ ہے تاہم اس سے پانچ ہزار سال کے دلی کے حکمرانوں کی مجموعی فہرست ایک نظر میں سامنے آ جاتی ہے اور ان حکمرانوں کے نام مع ولدیت سنہ جلوس، دار السلطنت اور ان کے عہدِ حکرانی وغیرہ کا نقشہ یکجا دیکھا جا سکتا ہے۔ سلسلۃ الملوک کو بعد میں آثارالصنادید کے دوسرے ایڈیشن میں قدرے اصلاح و اضافہ کے ساتھ شامل کر دیا گیا۔ اب یہ مقالات سر سید حصہ ششم میں شامل ہے۔ اس کتاب کا ایک نسخہ لاہور کی پنجاب پبلک لائبریری میں موجود ہے۔

## حوالہ جات

زمرہ:1852ء کی کتابیں
زمرہ:ہندوستان سے متعلق تاریخی کتب
زمرہ:سلطنت دہلی
زمرہ:انیسویں صدی کی تاریخی کتابیں
افزائش مویشی

**افزائشِ مُویشی**  ، ایک کاروبار ہے جو  زراعت کی شاخ ہے۔ یہ کاروبار دودھ ، گوشت ، چمڑے یا انڈوں کے حصول کے لیے کیا جاتا ہے۔روز بروز اس کاروبار میں بہتری آرہی ہے ۔

## حوالہ جات

زمرہ:افزائش مویشی
زمرہ:تاریخ زراعت
زمرہ:زرعی مشینری
زمرہ:ویکی ڈیٹا سے مختلف مختصر وضاحت
حمیدہ بیگم

**حمیدہ بیگم** (ولادت: 1900ء - وفات: 1967ء) اردو زبان کی شاعرہ، ادیبہ، افسانہ نگاراور مترجم تھیں۔ آپ اپنے مختصر قلمی نام (ح ب) کے نام سے لکھا کرتی تھیں۔ 1900ء میں وزیرآباد کے قریبی قصبے کرم آباد میں پیدا ہوئیں۔آپ نامور شاعر،ادیب، صحافی اور کارکن تحریک خلافت مولانا ظفر علی خان کی سگی ہمشیرہ تھیں۔ آ پ ماہنامہ "نور جہاں"اور "نسوانی دنیا" لاہور کی مدیرہ بھی رہیں۔

## وفات
حمیدہ بیگم نے 1967ء میں کرم آباد تحصیل وزیر آباد ضلع گوجرانوالہ میں وفات پائی اور آپ کے جسد خاکی کو یہیں دفن کیا گیا۔

## کتب
حمیدہ بیگم کا واحد شعری مجموعہ "نوائے حرم" کے نام سے شائع ہوا۔

## حوالہ جات

زمرہ:گوجرانوالہ میں وفات پانے والی شخصیات
زمرہ:1900ء کی پیدائشیں
زمرہ:1967ء کی وفیات
زمرہ:پاکستانی افسانہ نگار خواتین
زمرہ:پاکستانی مترجمین
زمرہ:وزیر آباد کی شخصیات
حبیب بلقیس بیگم

ٓآپ اردوزبان کی ادیبہ تھیں ۔ کافی عرصہ تک آپ ادبی مجلہ "مستورات" کراچی کی ادارت بھی کرتی رہیں۔آپ نے کراچی شہر میں عمر کا بیشتر حصہ گزارا۔

## وفات
19 ، مارچ 1972ء کو کراچی شہر میں داعئی اجل کو لبیک کہا ۔ آپ کی تدفین "گذری" کراچی میں ہوئی۔
## حوالہ جات
شاہ پنجو سلطان

**شاہ پنجو سلطان**  پاکستان کے صوبہ سندھ کے ایک بزرگ ہیں جس کا مزار ضلع دادو کی تحصیل میہڑ کے شہر رادھن کے مشرق میں 4 کلومیٹر کے فاصلے پر واقع ہے۔ مورخین کا خیال ہے کہ شاہ پنجو کا قبیلہ ڈہوٹ تھا۔ اس بزرگ کا تعلق میانوال تحریک سے تھا۔ وہ سندھ کے حکمران میاں نصیر محمد کلہوڑو کے کمانڈر تھے۔ انھوں نے سید گاجی شاہ سے مل کر مخالفین کا مقابلہ کیا تھا۔ میاں نصیر محمد کلہوڑو نے انھیں سلطان کا خطاب دیا تھا۔ اس بزرگ کا مدفن شاہ پنجو نامہ گاؤں میں ہے۔ شاہ پنجو ریلوے اسٹیشن بھی ہے جو ان کے مزار کے قریب ہے۔

## حوالہ جات
ابو ظفر ندوی

**سید ابو ظفر ندوی** (پیدائش: مارچ 1889ء - وفات: 28 مئی 1958ء) بر صغیر پاک و ہند کے نامور مورخ، علامہ شبلی نعمانی کے شاگرد، ندوۃ العلماء کے فارغ التحصیل، عربی کے پروفیسر، دار المصنفین کے رفیق اور سید سلیمان ندوی کے بھتیجے تھے۔ علمی دنیا میں ان کی شہرت مایہ ناز مورخ کی حیثیت سے ہے۔ تاریخ ان کا خاص موضوع ہے اور وہ مدت العمر اسی میدان کے شہسوار رہے اور ایک درجن سے زائد کتابیں تصنیف کیں۔

## حالات زندگی
سید ابو ظفر ندوی مارچ 1889ء میں ضلع پٹنہ کے ایک قصبہ دیسنہ میں پیدا ہوئے۔ابتدائی تعلیم والد سید ابو حبیب سے حاصل کی جو دیگر علوم کے ساتھ فنِ طب کے ماہر اور صاحبِ تصوف و سلوک تھے۔ بارہ سال کی عمر میں ندوۃ العلماء آئے اور 1911ء میں فارغ التحصیل ہوئے۔ یہیں علامہ شبلی سے شرفِ تلمذ حاصل ہوا۔ تحصیل علم کے بعد ملتان کے ایک مدرسہ میں درس و تدریس کا شغل اختیار کیا۔ وہاں سے پوری دنیا کی سیر و سیاحت کے ارادے سے 1915ء میں رنگون چلے گئے، مگر یہ ارادہ پورا نہ ہو سکا اور وہ 1922ء میں احمد آباد آئے اور گاندھی کے قائم کردہ مہاو دیالے کالج میں عربی کے پروفیسر مقرر ہوئے اور قومی یونیورسٹی گجرات کے رکن سینٹ و سنڈیکیٹ نامزد کیے گئے۔ یہاں سے کچھ دنوں کے بعد جمالیہ عربک کالج کے پرنسپل ہو کر مدراس چلے گئے۔ 1930ء میں انھیں مولانا سید سلیمان ندوی نے دار المصنفین میں تاریخِ ہند کے منصوبہ کی تدوین و تکمیل کے لیے اعظم گڑھ بلا لیا۔ دار المصنفین میں پانچ چھ برس رہ کر انھوں نے تاریخ سندھ، مختصر تاریخ ہند اور تاریخ خاندان غزنہ جیسی مارکۃ الآرا کتابیں لکھیں۔ 1939ء میں در المصفنین سے رابندر ناتھ ٹیگور کے شانتی نکیتن میں عربی و فارسی کے پروفیسر مقرر ہوئے۔ اس کے بعد ودیا سبھا احمد آباد نے ان کی خدمات حاصل کر لیں، جہاں وہ درس و تدریس کے ساتھ تصنیف و تالیف کا کام بھی انجام دیتے رہے۔ ابو ظفر ندوی کو تصنیف و تالیف اور درس و تدریس کے ساتھ عملی سیاست سے بھی دلچسپی تھی۔ وہ گاندھی کی تحریک ترک موالات کے بڑے سرگرم رکن تھے اور اسی وجہ سے آخر عمر تک ان کے سیاسی خیالات وہی رہے جو قوم پرور مسلمانوں کے تھے۔ 28 مئی 1958ء میں اپنے وطن دیسنہ میں وفات پائی۔

## تصانیف
* تاریخ سندھ
* تاریخ گجرات
* مختصر تاریخ گجرات
* مختصر تاریخ ہند
* تاریخ خاندان غزنہ
* سفرنامہ برہما
* گجرات کی تمدنی تاریخ (مسلمانون کے عہد میں)
* تاریخ اولیائے گجرات

## وفات
سید ابو ظفر ندوی نے 18 مئی 1958ء کو اپنے آبائی وطن دیسنہ میں وفات پائی۔

## حوالہ جات

زمرہ:1889ء کی پیدائشیں
زمرہ:1958ء کی پیدائشیں
زمرہ:بیسویں صدی کے اردو مصنفین
زمرہ:برطانوی ہند کے مصنفین
زمرہ:بھارتی مسلم شخصیات
زمرہ:بھارتی مصنفین
زمرہ:ندوی فضلا
زمرہ:اعظم گڑھ کی شخصیات
زمرہ:بیسویں صدی کے مسلمان محققین اسلام
زمرہ:بیسویں صدی کے مؤرخین
نوما پومپیلیوس

**نوما پومپیلیوس** ۔ روم کے دوسرے بادشاہ تھے۔ انھوں نے رومی کیلنڈر میں دو مہینے جنوری اور فروری کو شامل کیا۔اس سے پہلے رومی کیلنڈر دس ماہ کا ہوتا تھا۔

## حوالہ جات

## بیرونی روابط
* 
* 

زمرہ:آٹھویں صدی ق م کی پیدائشیں
زمرہ:سال پیدائش نامعلوم
زمرہ:673 ق م کی وفیات
زمرہ:شاہان روم
زمرہ:ساتویں صدی ق م کے فرماں روا
زمرہ:آٹھویں صدی ق م کے فرماں روا
زمرہ:ویکی ڈیٹا سے مختلف مختصر وضاحت
زمرہ:آٹھویں صدی ق م کی رومی شخصیات
زمرہ:ساتویں صدی ق م کی رومی شخصیات
زمرہ:رومن اساطیر
زمرہ:قدیم رومی مذہب
روپلو کولھی

**روپلو کولہی (سنڌي روپلو ڪولهي)**  برطانوی ہندوستان میں سندھ پاکستان میں پیدا ہونے والے محب وطن تھے جس نے انگریزوں سے لڑتے آزادی کے لیے جان کا نذرانہ دیا۔

## حالات زندگی
روپلو کولہی باپ شانتو اور ماں کیسر بائی کے گھر میں 1818 میں کونبھاری گاؤں

ں، ضلع تھرپارکر سندھ میں پیدا ہوئے۔

## بغاوت
جب بر صغیر پر انگریزوں کا تسلط قائم ہوا تو انھوں نے سندھ پر بھی قبضہ کر لیا مگر تھر پارکر کے سوڈھوں اور کولہیوں نے انگریز راج سے بغاوت کی۔ انگریز ریزیڈننٹ جنرل تروٹ نے بغاوت ختم کرنے کے لیے باغیوں کو کچلنے کا منصوبہ بنایا۔ روپلو کولہی بھی اپنے ساتھیوں کے ساتھ مقابلے کو تیار ہو گئے۔ روپلو کا ویرا واہ کے رانے لادھو سنگھ اور اس کے بیٹے ادھے سنگھ نے ساتھ دیا۔ انگریز انھیں 1843 سے 1859 تک زیر بار نہ کر سکے۔ روپلو کولہی نے ساتھیوں کے ساتھ 15 اپریل 1859 سے انگریزوں کے خلاف بغاوت کا جھنڈا بلند کیا۔ روپلو نے انگریز کیمپوں پر حملے کرنا شروع کیے اور نگر پارکر پر قبضہ کیا تو انگریز آگ بگولا ہو گئے۔ انگریز فوج نے نگر پارکر پر سخت حملہ کیا تو روپلو نے کارونجھر پہاڑیوں میں پناہ لے کر لڑائی کے لیے تیار ہو گیا۔ انگریزوں نے شدید حملہ کیا۔ روپلو کے ساتھی مارے گئے اور روپلو بہادری سے لڑتے ہوئے زندہ گرفتار ہوئے۔ جیل میں اس پر شدید تشدد کیا گیا۔ نگر پارکر شہر میں روپلو کولہی کا یادگار بنایا گیا ہے۔ 

## پھانسی
انگریزوں نے سخت تشدد کے بعد مقدمہ چلائے بغیر روپلو کولہی کو 22 اگست 1859 کو درخت میں لٹکا کر پھانسی دی تھی۔

## حوالہ جات

زمرہ:1859ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:تاریخ
زمرہ:تاریخ سندھ
زمرہ:تاریخ سندھ (قبل از تقسیم)
زمرہ:سزائے موت پانے والے پاکستانی
زمرہ:سندھی شخصیات
زمرہ:1818ء کی پیدائشیں
زمرہ:سزائے موت یافتہ بھارتی شخصیات
زمرہ:سندھی ہندو
حاجرہ مشکور ناصری

## تعارف
آپ اردو اور پنجابی زبان کی معروف شاعرہ اور ادیبہ تھیں۔آپ کی ولادت 1929ء میں جلالپور جٹاں ضلع گجرات میں ہوئی۔آپ کے والد گرامی کا نام مولانا عبد الرحیم ناصری تھا جس نسبت سے ناصری آپ کے نام کا حصہ بنا۔
## وفات
آپ نے اگست 2003ء میں وفات پائی اور لاہور میں دفن ہوئیں ۔
## کتب
آپ کی شعری کتب درج ذیل ہیں:

1۔دھخدی برکھا(پنجابی کلام)

2۔جہانِ اردو(اردو کلام)

3۔صدقے جاواں محمد دی شان توں(پنجابی نعت۔1999)
## حوالہ جات
ماسائی

**ماسائی**  ایک نیلوٹک نسلی گروہ ہیں جو شمالی، وسطی اور جنوبی کینیا اور شمالی تنزانیہ میں افریقی عظیم جھیلوں کے علاقے کے قریب آباد ہیں۔ ماسائی ما زبان (ɔl Maa) بولتے ہیں، زیادہ تر ماسائی لوگ کینیا اور تنزانیہ کی سرکاری زبانیں بولتے ہیں، جو سواحلی اور انگریزی ہیں۔

## حوالہ جات

زمرہ:اراکین غیر نمائندہ اقوام اور عوامی تنظیم
زمرہ:تنزانیہ کے نسلی گروہ
زمرہ:کینیا کے نسلی گروہ
زمرہ:ویکی ڈیٹا سے مطابقت رکھنے والی مختصر تفصیل
جاوید رسول نگری

پنجابی اور اردو کے معروف شاعر
## ولادت
جاوید رسول نگری کا آبائی علاقہ رسولنگر (تحصیل وزیر آباد) ہے
2 مارچ 1954ء کو انعام اللہ کھوکھر کے گھر پیدا ہوئے،
## تعلیم
رسولنگر سے 1969ء میں میٹرک کیا، علی پور چٹھہ سے انٹر کیا
## عملی زندگی
1975ء میں بغرض معاش مسقط (عمان) گئے، جہاں کلرک فورمین (فوجی میس) میں 1988ء تک کام کیا، واپس آکر شناختی کارڈ آفس کے نمائندے رہے،
## شعری مجموعے
* نغموں کی برسات(پنجابی و اردو)
* پنڈ غماں دی (پنجابی)
* مجھے اس طرح نہ ملا کر
* کنکاں دے اولے(پنجابی)
## وفات
جاوید رسول نگری نے 3 جنوری 2020ء کو وفات پائی،

## حوالہ جات

تاریخ وزیر آباد ، کامران اعظم سوہدروی
ہم دیکھیں گے

**ہم دیکھیں گے** فیض احمد فیض کی ایک انتہائی مشہور و مقبول نظم ہے جس کا اصل عنوان **ویبقیٰ وجہ ربک** تھا۔ فیض کی یہ اکیس سطری نظم ان کے ساتویں شعری مجموعہ میرے دل میرے مسافر میں شامل ہے۔ فیض نے اس نظم کو پاکستانی آمر جنرل ضیاء الحق کے عہد حکومت کے استبداد کے خلاف احتجاجاً لکھا تھا لیکن جب مشہور مغنیہ اقبال بانو نے 13 فروری 1986ء کو الحمرا آرٹس کونسل کے ایک اجلاس میں سیاہ لباس پہن کر اسے پڑھا تو یہ نظم احتجاج و انقلاب کا استعارہ بن گئی اور ترقی پسندوں اور بائیں بازو کے افراد کی زبانوں پر مزاحمتی گیت کی شکل میں جاری ہو گئی۔ اقبال بانو نے اس نظم کو ایسے وقت میں گایا تھا جب فیض کی شاعری پر پابندی عائد تھی اور سامعین میں اس قدر جوش امڈ آیا تھا کہ وہ بار بار انقلاب زندہ باد کے نعرے لگا رہے تھے۔ یہ نظم سنہ 1979ء میں پہلی بار شائع ہوئی تھی۔

اس نظم میں ضیاء الحق کے عہد حکومت کی ترجمانی کے لیے اسلامی تصوّرات کو استعارے کے طور پر استعمال کیا گیا ہے۔ قیامت، یومِ حساب و کتاب ، یومِ انقلاب میں تبدیل ہو چکا ہے جس میں عوام نے ضیاء کی فوجی حکومت کو اقتدار سے بے دخل کر کے جمہوریت کو دوبارہ قائم کر دیا ہے۔

اسے 22 جولائی 2018ء کو کوک سٹوڈیو سیزن گیارہ میں دوبارہ ذوہیب قاضی اور علی حمزہ کے زیرِ اہتمام  پیش کیا گیا۔ برصغیر کے مختلف مظاہروں اور احتجاجوں میں اسے بڑے پیمانے پر گایا گیا ہے۔ بھارت میں شہریت ترمیمی قانون کے احتجاج کے دوران میں آئی آئی ٹی کانپور کے طلبہ نے جب اسے گایا تو سخت گیر ہندوؤں کو یہ نظم پسند نہیں آئی اور اسے "ہندو مخالف" باور کرایا جانے لگا۔ ادارے کے ذمہ داروں کے پاس جب مختلف افراد کی جانب سے شکایتیں پہنچیں تو انھوں نے اس کی جانچ کے لیے ایک کمیشن مقرر کیا تاکہ "ہندو مخالف" الزام کی تفتیش کی جا سکے۔ تاہم کی طلبہ میڈیا سیل نے ان الزامات کو غلط فہمی اور فرقہ وارانہ قرار دیتے ہوئے مسترد کر دیا اور کہا کہ نظم کو اس کے معاشرتی تناظر سے الگ کر کے دیکھا جا رہا ہے۔ اسی دوران میں بھارت کے متعدد ادبا، شعرا اور فنکاروں نے بھی اس فرقہ وارانہ مزاج کی شدید مذمت کی اور فیض کی اس نظم کے پس منظر کو بڑے واشگاف لفظوں میں پیش کیا۔

## شہریت ترمیمی قانون کے خلاف مظاہروں کثرت سے استعمال
2019ء میں بھارت میں پارلیمنٹ کی جانب سے پاس کیے جانے والے متنازع شہریت ترمیمی قانون کے خلاف مظاہروں میں اس نظم کا خاص طور پر کئی بار استعمال کیا گیا اور گایا بھی گیا۔ انڈین انسٹی ٹیوٹ آف ٹیکنالوجی کانپور میں یہ خاص طور پر تنازع کا موضوع بن گیا اور کچھ لوگوں کا خیال تھا کہ یہ ہندو مذہب کے خلاف ہے۔ شکایت پر تحقیق کے لیے ایک کمیٹی تشکیل دی گئی تھی، جس نے اس نغمے کے گانے کو وقت اور جگہ کے لیے نامناسب قرار دیا۔

## نظم

## حوالہ جات

## بیرونی روابط
* اقبال بانو کی آواز میں

زمرہ:1985ء کے نغمے
زمرہ:پاکستانی نغمے
زمرہ:غزلیہ گیت
زمرہ:فیض احمد فیض
زمرہ:فیض احمد فیض کی شاعری
زمرہ:ویکی ڈیٹا سے مختلف مختصر وضاحت
زمرہ:اردو ادب
شبیر شاہانی

**شبیر شاہانی**  سندھ پاکستان کے سندھی زبان کے بہترین موسیقار اور گلوکار ہیں۔

## حالات زندگی
شبیر شاہانی کا اصل نام غلام شبیر ولد صاحب خان شاہانی ہے۔ سندھ کے ضلع دادو کی تحصیل جوہی کے کاچھو کے علاقے کے قصبے تھرڑی جادو شہید میں 1960ء میں پیدا ہوئے۔ اس نے پرائمری تعلیم اپنے گاؤں میں حاصل کی۔

## خدمات
شبیر شاہانی کا کسی گلوکار گھرانے سے تعلق نہیں۔ اس کو بچپن سے گانے کا شوق تھا۔ وہ شوقیہ طور گانے لگے۔ بعد میں اس نے استاد مجید خان حیرآباد، سندھ والے سے باقاعدگی سے موسیقی اور گلوکاری کی تربیت حاصل کی اور گانا شروع کیا۔ شبیر شاہانی کو ریڈیو پاکستان حیدرآباد سے پروڈیوسر انور بلوچ نے 1980ء میں متعارف کروایا اور 1990 میں پاکستان ٹیلی ویژن نیٹ ورک کراچی سینٹر پر اسے پروڈیوسر اعجاز علیم عقیلی نے متعارف کروایا۔ اس نے بہترین گلوکاری کا مظاہرہ کیا۔ اس نے نجی ٹی وی چینلز کے ٹی این، سندھ ٹی وی پر بھی گایا ہے۔ شبیر شاہانی نے شاہ عبداللطیف بھٹائی، سچل سرمست، شیخ ایاز، استاد بخاری، احمد خان مدہوش اور دوسرے شعرا کا کلام گایا ہے۔

## حوالہ جات

زمرہ:موسیقار
زمرہ:گلوکار
زمرہ:گلوکار بلحاظ زبان
زمرہ:ضلع دادو کی شخصیات
فاضلکا سیکٹر

6 ستمبر 1965ء کو بھارت نے پاکستان پر حملہ کیا وہ پیش قدمی میں ناکام رہا، دوسری طرف پاکستان نے جوابی کارروائی کی اور پاکستانی مسلح افواج نے اس کے فاضلکا سیکٹر اور کشن گڑھ قلعہ پر سبز ہلالی پرچم ضرور لہرایا تھا۔ تصاویر آئی ایس پی آر کی ویب گاہ پر جاری کی گئی ہیں جن میں جنگ کے دوران قیدی بنائے گئے بھارتی فوجیوں،چھمب،گٹارو اور رحیم یار خان میں قبضے لیے گئے بھارتی ٹینک،گاڑیوں اور اسلحے کی تصاویر بھی شامل ہیں

23 ستمبر 1965ء کی صبح تین بجے جب فائر بندی ہوئی تو اس وقت دونوں ملکوں کی افواج کے زیر قبضہ علاقوں کی تفصیل بھی پڑھ لیجیئے ۔ اکھنور سیکٹر میں 340 مربع میل بھارتی علاقہ پاکستانی فوج کے قبضے میں آیا ۔ لاہورسیالکوٹ میں ایک مربع میل ٗ کھیم کرن فاضلکا سیکٹر میں 36 مربع میل ٗ سلیمانکی ٗ فاضلکا میں 40 مربع میل ٗ راجستھان میرپور خاص کے سیکٹر میں 1200 میل بھارتی علاقے پر پاک فوج نے قبضہ کیا۔اس طرح کل 1617 مربع میل بھارتی علاقے پر پاکستانی فوج سترہ روزہ جنگ میں قابض ہوئی،

میجر شبیر شریف نے فاضلکا سیکٹر پر عسکری اعتبار سے ایک اہم بَری والا پُل بھارت سے چھین لیا۔ میجر شبیر شریف نے یہ پل چھین کر پاکستانی ٹینکوں کے لیے راستہ بنایا تھا۔ ایک بھارتی اخبار کے مطابق پاکستان سے یہ پل دوبارہ حاصل کرنے کے لیے جموں سے بھارتی فوجی میجر نارائن کو ذمہ داری سونپی گئی لیکن وہ یہ پل واپس نہ لے سکے، میدان جنگ میں میجر شبیر شریف نے 6 دسمبر 1971ء کو بہادری سے لڑتے ہوئے جام شہادت نوش کیا۔
## حوالہ جات

حوالہ جات
یوسف سلیم

یوسف سلیم پاکستان کے پہلے اور واحد نابینا جج ہیں جو ہمت، جرات اور استقامت کی ایک جیتی جاگتی مثال ہیں۔ لاہور سے تعلق رکھنے والے یوسف سلیم نے 2014ء میں پنجاب یونیورسٹی سے ایل ایل بی آنرز میں گولڈ میڈل حاصل کیا تھا۔ اور 2017ء میں انھوں نے تحریری جوڈیشل امتحانات میں 6500 امیدواروں میں سے ٹاپ پوزیشن حاصل کی۔

### ثاقب نثار کی مداخلت سے جج بنے
یوسف سلیم پیدائشی نابینا ہیں اور ان کی چار بہنوں میں سے بھی دو نابینا ہیں ان کی ایک بہن صائمہ سلیم ملک کی۔پہلی بلائنڈ سول سروس آفیسر ہیں سال 2018ء میں لاہور میں سول ججز کے امتحانات میں یوسف سلیم نے اول پوزیشن حاصل کی تھی لیکن نابینا ہونے کی وجہ سے سلیکشن کمیٹی نے انھیں مسترد کر دیا ۔ سابق چیف جسٹس آف پاکستان ثاقب نثار نے خصوصی دلچسپی لیتے ہوئے لاہور ہائیکورٹ کو آنکھوں کی بصارت سے محروم جج کو سول جج کی بھرتی کے لیے دوبارہ جائزہ لینے کا حکم دیا تھا۔

## سول جج
لاہور ہائیکورٹ کے چیف جسٹس کی منظوری کے بعد یوسف سلیم کو 2 جولائی 2018ء کو سول جج بھرتی کر لیا گیا۔ یوسف سلیم ہر لحاظ سے سول جج کے لیے موزوں امیدوار تھے۔ سول جج کے لیے ہونے والے امتحانات میں 300 میں سے صرف 21 امیدوار کامیاب ہوئے تھے۔
## شادی
بصارت سے محروم سول جج یوسف سلیم کی شادی 30 دسمبر اور ولیمہ31 دسمبر کو گارڈن ٹاﺅن لاہور کے مقامی ہوٹل میں ہوا،
## حوالہ جات
حوالہ جات

زمرہ:نابینا شخصیات
خالد معین

**خالد معین** پاکستان سے تعلق رکھنے والے اردو زبان کے شاعر ہیں۔ ان کے چار مجموعے شائع ہو کر قارئین کی بھرپور ستائش حاصل کر چکے ہیں۔ ان کا پہلا شعری مجموعہ ’’بے موسم وحشت‘‘ انیس سو نوے میں منظر عام پر آیا تھا۔ ’’انہماک‘‘ نو سال بعد اشاعت پزیر ہوا۔ دو ہزار پانچ میں ’’پسِ عشق‘‘ شائع ہوا۔ خالد معین کا چوتھا مجموعہ کلام ’’ناگہاں‘‘ دو ہزار بارہ میں شائع ہوا۔ دو ہزار سولہ میں خالد معین نے ہم عصر ادب اور شخصیات پر تجزیاتی مضامین اور عصری ادب کی صورت حال کے بارے میں پہلی نثری کتاب ’’رفاقتیں کیا کیا‘‘ شائع ہوئی۔ منتخب اسٹریٹ پلیز پر مبنی ’’اب سب دیکھیں گے‘‘ گذشتہ سال منظر عام پر آئی۔

خالد معین کی نئی تصنیف ’’مصورانِ خوش خیال‘‘ کراچی کے پانچ اہم مصوروں وصی حیدر، فرخ شہاب، تنویر فاروقی، فوزیہ خان اور جی این قاضی کے فن اور شخصیت کے تخلیقی سفر ایک خوبصورت تجزیے پر مبنی ہے۔ اردو میں مصور اور مصوری کے بارے میں بہت کم لکھا گیا ہے۔ خالد معین انفرادیت پسندی نے اس بار تحریر کے لیے ایک بہت مختلف اور منفرد موضوع کا انتخاب کیا ہے۔ اردو میں مصوروں، مجسمہ سازوں اور مصوری پر صرف مرحوم شفیع عقیل نے بہت تسلسل سے لکھا۔ ان کایہ کام کئی جلدوں پر مشتمل ہے۔ پاکستان کے نامور مصوروں کے بارے میں ان کی پانچ کتابیں شائع ہوئی ہیں۔ جن میں ’’دو مصور‘‘ ، ’’چار جدید مصور‘‘ ، ’’مصور اور مصوری‘‘ اور ’’تصویر اور مصور‘‘ شامل ہیں۔ شفیع عقیل کی ان کتابوں میں پاکستان کے تمام اہم مصوروں اور مجسمہ سازوں کے فن اور شخصیت کا بھرپور محاکمہ کیا گیا ہے۔ اردو ادب کے قارئین کو فن مصوری اور اس کی مختلف پہلووں کے بارے میں معلومات فراہم کیں

## حوالہ جات

زمرہ:بقید حیات شخصیات
زمرہ:کراچی کے شعرا
زمرہ:پاکستانی اردو شعرا
حاجی

220x124px|تصغیر|alt=kaba|کعبہ

**حاجی** () ایک اعزازی لقب ہے جو ایک مسلمان شخص کو دیا جاتا ہے جس نے کامیابی سے مکہ کا حج مکمل کیا ہو۔

## استعمال
عرب اور کئی مسلم ممالک اور میں حاجی یا حجی (تلفظ عربی بولی جانے والی شکل کے مطابق مختلف ہوتا ہے) کسی بوڑھے شخص کو احترام سے مخاطب کرنے کا عام طور پر استعمال کیا جاتا ہے، اس بات سے قطع نظر کہ مخاطب شخص نے حج کیا ہے یا نہیں۔

مالے زبان بولنے والے ممالک میں **حاجی** اور **حجہ** بالترتیب مسلمان مرد اور خواتین کو دیے گئے اعزاز ہیں جنھوں نے مکہ میں مناسک حج ادا کیے ہوں۔

یہ اصطلاح بلقان کے مسیحی ممالک میں بھی استعمال ہوتی ہے جو کبھی عثمانی حکمرانی کے تحت تھے (بلغاریہ، سربیا، یونان، مونٹینیگرو، شمالی مقدونیہ اور رومانیہ) اسے ایک ایسے مسیحی کے لیے استعمال کیا جاتا ہے جس نے یروشلم اورارض مقدسہ کا سفر کیا ہو۔ 

قبرص میں یہ لقب اس قدر عام ہو گیا کہ مستقل طور پر کچھ یونانی مسیحی خاندان کے ناموں میں ضم ہو چکا ہے، مثلاً **حاجی ایواناو** (Hajiioannou) وغیرہ۔ اس کی وجہ قبرص کے ارض مقدسہ اور یروشلم سے قربت اور اس کے علاوہ قبرص ایک ایسی جگہ ہے جہاں مسیحی اور مسلمان بہت سی صدیوں سے آزادانہ طور پر ایک دوسرے کے ساتھ جڑے ہوئے تھے۔

ایران میں اعزازی لقب **حاج** بعض اوقات آئی آر جی سی کمانڈروں کے لیے **سردار** ("جنرل") کی بجائے بھی استعمال کیا جاتا ہے۔

یہ لقب یہودی برادریوں میں بھی ان لوگوں کے اعزاز کے لیے استعمال کیا جاتا ہے جنھوں نے یروشلم یا اسرائیل کے دوسرے مقدس مقامات کی زیارت کی ہو۔

اکیسویں صدی میں امریکی فوجیوں نے حاجی کی اصطلاح عراقیوں، افغانیوں یا عام طور پر عرب لوگوں کو مخاطب کرنے کے لیے استعمال کرنا شروع کیا۔ 

## حوالہ جات

زمرہ:اسلامی القاب
زمرہ:قومی یا نسلی رہنماؤں کے القاب
زمرہ:حقارت آمیز نسلی و مذہبی القاب
زمرہ:مسلمانوں کے باہمی حقارت آمیز القاب
زمرہ:عثمانی القاب
زمرہ:سفر حج
زمرہ:حج
تھرڑی جادو شہید

**تھرڑی جادو شہید**  سندھ کے ضلع دادو کی تحصیل جوہی کے کاچھو کے علاقے میں قدیم شہر ہے۔ تھرڑی جادو شہید میں میٹرک تک تعلیم کے حصول کے لیے ہائی اسکول بھی ہے۔

## حوالہ جات

زمرہ:سندھ کے آباد مقامات
ساوتری بائی پھلے

**ساوتری بائی پھلے** (3 جنوری 1831ء - 10 مارچ 1897ء) سماجی کارکن، ماہر تعلیم اور شاعرہ تھیں۔ ان کا تعلق ہندوستان کی ریاست مہاراشٹر سے تھا۔ وہ ہندوستان کی پہلی خاتون معلمہ گذری ہیں۔ انھوں نے اپنے شوہر جیوتی راؤ پھلے کے ساتھ مل کر بھارت میں حقوق نسواں کے لیے بہت آوازیں بلند کیں۔ انھیں بھارتی نسوانیت کی ماں کہا جاتا ہے۔ 1948ء میں انھوں نے اپنے شوہر کے ساتھ مل کر پونے میں ایک نسواں اسکول کی بنیاد رکھی۔ انھوں نے بھارت میں ذات پات اور جنس کی بنیاد پر امتیازی سلوک کو ختم کرنے کی جانب بہت سے کام کیے جس میں ان کے شوہر نے ان کا ساتھ دیا۔ وہ مہاراشٹر کی مایہ ناز سماجی کارکن کے طور پر جانی جاتی ہیں۔ وہ مراٹھی زبان میں لکھتی تھیں اور شاعری کرتی تھیں۔

## ابتدائی زندگی
ان کی ولادت 3 جنوری 1831ء کو ضلع ستارا کے گاؤں نائیگاوں میں ہوئی۔ ان کی جائے پیدائش پونے سے 50 کلومیٹر دور ہے۔ ان کے والد کا نام نویشے پاٹل اور والدہ کا نام لکشمی بائی تھا۔ اور بہنوں میں سب سے بڑی تھیں۔ ان کا تعلق مالی قبیلہ سے ہے۔  ۔  10 سال کی عمر میں ان کی شادی جیوتی راؤ پھلے سے ہو گئی۔ جیوتی راو اس وقت 13 سال کے تھے۔ دونوں کے کوئی اولاد نہیں ہوئی۔ اہوں نے ایک براہمن بیوہ کے بچہ یشونت راو کو گود لے لیا۔

## تعلیم
شادی تک ساوتری بائی نے کوئی تعلیم حاصل نہیں کی تھی کیونکہ براہمنوں نے نچلی ذات کے لوگوں کے لیے تعلیم پر پابندی لگا دی تھی۔ جوتی راو بھی نچلی ذات کی وجہ سے داخلہ سے ممنوع قرار دیے گئے تھے اتفاق سے انھیں اسکوٹش مشنری اسکول میں داخل مل گیا تھا۔ وہاں انھوں نے ساتویں درجہ تک تعلیم حاصل کی۔ سرکاری دستاویز کر مطابق جوتی راو نے ساوتری کا گھر پر ہی پڑھایا۔ ساوتری بائی نے اپنے شوہر سے ابتدائی تعلیم حاصل کرنے کے بعد ان کے دوستوں نے ان کی مزید تعلیم کا بیرا اٹھایا؛ سکھارام یشونت پرانجاپے اور کیشو شیورام بھاوالکر نے ان کی مدد کی۔ انھوں نے دو ٹیچنگ تدریبی پروگرام میں بھی حصہ لیا۔ پہلا ادارہ احمد نگر میں امریکی مشنری سنتھیا فرار کا تھا اور دوسرا ادارہ پونے کا نارمل کالج تھا۔ ساوتری بائی ہندوستان کی پہلی خاتون استاذہ اور ہیڈ مسٹریس تھیں۔

## حوالہ جات

زمرہ:انیسویں صدی کی ہندوستانی مصنفات
زمرہ:انیسویں صدی کے ہندوستانی شعرا
زمرہ:انیسویں صدی کے ہندوستانی مصنفین
زمرہ:بھارت میں تعلیم نسواں
زمرہ:بھارتی اسکولوں و کالجوں کے بانیان
زمرہ:بھارتی شاعرات
زمرہ:بھارتی فعالیت پسند خواتین
زمرہ:ستیہ شودھک سماج
زمرہ:ضلع پالگھر کی شخصیات
زمرہ:مراٹھی شعرا
زمرہ:مہاراشٹر کی مصنفات
زمرہ:مہاراشٹر کے شعرا
زمرہ:نسائیت پسند بھارتی
زمرہ:ویکی ڈیٹا سے مختلف مختصر وضاحت
زمرہ:ہندوستان کے سماجی مصلحین
زمرہ:1831ء کی پیدائشیں
زمرہ:1897ء کی وفیات
زمرہ:طاعون سے اموات
زمرہ:بھارتی فعالیت پسند برائے حقوق نسواں
زمرہ:بھارتی شخصیات
زمرہ:تاریخ مہاراشٹر
زمرہ:نسائيت پسند
زمرہ:بھارتی انسانی حقوق کی خواتین فعالیت پسند
زمرہ:برطانوی ہند کی شخصیات
سید کبیر الدین شاہ دولہ بغدادی

**سید کبیر الدین شاہدولہ بغدادی** صاحب ِارشاد وجانشین غوث الاعظم فی الہند اور شاہ دولہ سرکار سے مشہور ہیں
## پہچان
واضح رہے آپ کی شہرت سید کبیر الدین کبیر الاولیاء شاہ دولہ گجراتی بغدادی، کاٹھیاورای صوبہ گجرات(بھارت) ہے۔
## نام
تاریخ تصوف کے مطابق شاہ دولہ جن کا اصلی نام سید کبیر الدین ابن سید موسیٰ حنبلی بغدادی تھا کہلائے جاتے ہیں۔
## ولادت
آپ کی جائے پیدائش بغداد شریف اور سنہ پیدائش 500ھ ہے۔ آپ کے والد غوث پاک کے خاص دوست تھے۔

## وصال

بتوحید آں عارف حق گزیدہ، بگو شاہ دولہ بجنت رسیدہ 1085 عہ.

## بیعت و خلافت
حضور غوث پاک اپنی تصنیف کرتبہ وحدت میں تحریر فرماتے ہیں کہ 19 رجب521 بروز جمعرات بعد نماز مغرب میں نے سید کبیر الدین کو بیعت توبہ سے مشرف کرکے تعلیمات وکفیاتِ باطنی سے بہرمند کیا اور ترقیِ باطنی میں متوجہ کر دیا۔ اس واقعہ کی تصدیق شاہ دولہؒ نے اپنی کتاب تحفہ الارواح میں بھی فرمائی ہے۔ بیعت توبہ کے 27سال بعد شیخ کی کامل توجہ مرید ِخاص کی طرف ہوئی اور نویں ذیقعدہ 548 ھ کو بروز پیر بعد عصر محفل عام میں اپنے سامنے بیٹھا کر حضور غوث پاک نے حضرت کبیر الدین شاہ دولہ ؒ کو بیعت امامت اور صاحب ارشاد کے منصب سے مشرف کیا۔ شاہ دولہ اپنی بیعت و خلافت کا احوال اپنی تصنیف تحفتہ الارواح اَسرارِ اکبر الکبیر میں درج فرماتے ہیں کہ جب میں حضور غوث پاکؒ کے دستِ حق پر بیعتِ امامت اور ارشاد سے مشرف ہوا تو آپ نے فرمایا تھا کہ قائم سلسلہ کا رہنا موقوف ہے۔ ( یعنی سلسلہ قادریہ سلسلہ الذہب کی ترویج کبیر الدین الدین شاہ دولہ کی بجائے شاہ منور علی سے ہوگی) چنانچہ مجھ سے تو اور تجھے سے منور علی ہے۔ وقت خلافت آپؒ نے وہ کلاہ ِمتبرک جو حضرت علی کرم اللہ وجہہ سے آپؒ کے پیر ومرشد تک پہنچی تھی شاہ دولہ کو اُوڑھائی اور سبز عمامہ اپنے دست مبارک سے باندھ کر خرقہ پہنایا اور خطاب قطبِ الاسرارِ حبیب کے ساتھ سندِ خلافت مرحمت فرمائی اور عبد الغفور ابدال کو خدمت میں مامور فرمایا اور شاہ منور علی کو لائق ِمرتبہ صاحب مجازِ مرفوع الاجازت اولعزم والمرتبہ سمجھ کرآپ کے سپرد کر دیا۔
## حوالہ جات

زمرہ:سلسلہ قادریہ
زمرہ:500ھ کی پیدائشیں
احمد بن حسین بروعی

**احمد بن حسین بروعی** فقہائے کبار اور مشائخ نامدار سے بڑے عالم فاضل امام وقت مجتہد عصر تھے
## نسبت
شہر بروع میں جو آذر یائیجان متعلقہ حد غربی ایران میں ہے،رہتے تھے،کنیت آپ کی ابو سعید بروعی تھی، نام کی نسبت اس سے زیادہ مشہور ہیں
## حصول علم
علم آپ نے اسمٰعیل بن حماد اور ابی علی دقاق سے حاصل کیا اور آپ سے ابو الحسن کرخی اور ابو طاہر دباسی اور ابو عمر والبطری نے تفقہ کیا۔حافظ الدین نفسی نے کتاب کافی کے باب الیمین فی الطلاق والعتاق میں مسئلہ بروعیہ کے ذکر میں لکھا ہے کہ آپ (ابوسعید) کہتے ہیں کہ ہم کو یہ مسئلہ نہایت ادق معلوم ہوتا تھا اور بروع میں اس کا حل کرنے والا کوئی عام و فاضل نظر نہ آتا تھا،ناچار بغداد میں آئے اور قاضی ابو حازم سے اس مسئلہ کو حل کیا اور ہم ان کے پاس چار سال تک ٹھہرے رہے۔ بغداد میں آنے سے پہلے ہم نے جامع کبیر تین یا چار سو دفعہ پڑھی تھی، کفایہ شرح بدایہ میں لکھا ہے کہ آ پ ایک مرتبہ حج کے لیے جمعہ کے روز بغداد میں تشریف لائے اور بعد نماز جمعہ کے آپ نے دیکھا کہ کچھ لوگ واسطے مناظرہ کے بیٹھے ہیں اور ان میں داؤد نے جواب دیا کہ ام ولد کی بیع جائز ہے کیونکہ ہم نے اس بات پر اجماع کیا ہے کہ علوق سے پہلے اس کی بیع جائز ہے پس ایسا اجماع بغیر کسی ایسے ہی یقین کے مرتفع نہیں ہو سکتی۔
حنفی اس امر میں حیران ہوا کہ کیونکہ داؤد قیاس کو نہیں مانتے تھے اور کبر واحد یقین کا فائدہ نہیں دیتی۔اس پر آپ نے یہ حال دیکھ کر فرمایا کہ ہم نے اس بات پر اجماع کیا ہے کہ علوق کے بعد اس کی بیع جائز نہیں،پس یہ اجماع بغیر دوسرے ہم مثل اس اجماع کے دور نہیں ہوتا،داؤدیہ سنکر ساکت ہو گئے۔ آپ نے جب دیکھا کہ داؤد اور ان کے اصحاب فقہ میں ایسے سست ہیں تو آپ منسبت کہ معظمہ کا ارادہ ملتوی کر کے تدریس کے لیے بغداد میں ٹھہر گئے اور داؤد کے اصحاب بغرض استفادہ آپ کے پاس جمع ہوئے یہاں تک کہ ایک رات آپ نے خواب میں یہ سنا کہ کوئی کہتا ہے کہ دولت تو جھاگ کی طرح فوراً دور ہو جاتی ہے لیکن جو فائدہ لوگوں کو پہنچایا جائے،وہ باقی رہتا ہے۔پس آپ یہ بات سن کر جاگ اٹھے، اتنے میں کسی نے آپ کا دروازہ کھڑکا کر کہا کہ داؤد ظاہری فوت ہو گئے ہیں،اگر آپ کو نماز جنازہ پڑھنی ہے تو آجائیں کچھ مدت بعد آپ مکہ معظمہ کو تشریف لے گئے
## وفات
مکہ مکرمہ میں عشرۂ اولیٰ ماہ ذی الحجہ 317ھ میں قرامطہ کی لڑائی میں شہید ہوئے۔’’انوار جہاں‘‘ آپ کی تاریخ وفات ہے۔۔

## حوالہ جات

زمرہ:حنفی فقہا
زمرہ:317ھ کی وفیات
عبدالمجید خواجہ

**عبد المجید خواجہ**(1885–1962) ایک ہندوستانی وکیل، ماہر تعلیم، معاشرتی مصلح اور مجاہد آزادی تھے جو شمالی ہندوستان کی ریاست اتر پردیش کے تاریخی شہر علی گڑھ میں پیدا ہوئے تھے۔ آپ ایک آزاد خیال مسلمان اور موہن داس گاندھی کے عدم تشدد کے خلاف اخلاقی روش کے پابند تھے۔ آپ نے 1947 میں تقسیم ہند کی فعال طور پر مخالفت کی اور اپنی پوری زندگی ہندو مسلم ہم آہنگی کو فروغ دینے میں صرف کردی۔
آپ نے جدید دور میں ہندوستانی مسلمانوں کی تعلیم میں دیرپا شراکت کی۔

## خاندانی پس منظر
عبد المجید خواجہ کے والدعلی گڑھ کے ممتاز وکیل اور زمیندار محمد یوسف کے دو بیٹوں میں سے چھوٹے بیٹے تھے۔ جن کا پختہ یقین تھا کہ ہندوستانی مسلمانوں کی معاشرتی اور معاشی ترقی کے لیے مغربی طرز کی سائنسی تعلیم انتہائی اہم ہے۔
خواجہ محمد یوسف علی گڑھ تحریک کے ابتدائی حامیوں میں سے ایک تھے جن کی قیادت سر سید احمد خان نے کی ، جو مشہور محمدن اینگلو اورینٹل کالج کے بانی تھے ، جو بعد میں علی گڑھ مسلم یونیورسٹی میں تبدیل ہوئی۔ خواجہ یوسف نے محمدن اینگلو اورینٹل کالج فنڈ کمیٹی کو بڑی رقم عطیہ کی اور ظہیر حسین اور زین العابین کے ہمراہ ملک کا دورہ کیا۔ خواجہ محمد یوسف 1864 میں سرسید کے ذریعہ قائم کردہ سائنسی سوسائٹی کے امور میں بھی بہت سرگرم تھے تاکہ مغربی کاموں کو اردو میں ترجمہ کیا جاسکے۔
## تعلیم
عبد المجید روایتی طور پر گھر میں نامور نجی اساتذہ کی تعلیم حاصل کرتے تھے جو انھیں قرآن ، عربی ، اردو ، فارسی اور معاشرتی آداب وغیرہ کی تعلیم دیتے تھے۔تاہم ان کے والد خواجہ محمد یوسف نے اس بات کو یقینی بنایا کہ ان کا بیٹا جدید مغربی طرز کی تعلیم بھی حاصل کر سکے۔ لہذا عبد المجید کو انگلینڈ کیمبرج یونیورسٹی میں کرائسٹس کالج کیمبرج کے ارکان کی حیثیت سے سن 1906 میں اعلیٰ تعلیم کے لیے بھیجا گیا۔ انھوں نے تاریخ میں گریجویشن کیا اور 1910 میں بلایا گیا تھا۔ جواہر لال نہرو ، جمہوریہ ہند کے پہلے وزیر اعظم ، مشہور فقیہ سر شاہ سلیمان اور مشہور فلسفی اور شاعر محمد اقبال کیمبرج میں ان کے ہم عصر تھے۔
## وفات
2 دسمبر 1962 کو آپ کا انتقال ہوا اور آپ کے جسد خاکی کو علی گڑھ کے نواح میں صوفی سنت شاہ جمال کی درگاہ کے قریب خاندانی قبرستان میں سپرد خاک کر دیا گیا۔

## حوالہ جات

## بیرونی روابط
* https://www.jmi.ac.in/aboutjamia/profile/history/Past_Vice_Chancellors_Profile-16/__Abdul_Majeed_Khwaja-2179
* https://www.amu.ac.in/amuschools.jsp?did=10051
* https://artsandculture.google.com/entity/abdul-majeed-khwaja/m0fpj9w1?hl=en
* http://www.hgdc-alld.org/about/

زمرہ:اتر پردیش سے آزادی ہند کے فعالیت پسند
زمرہ:بھارتی اسکولوں و کالجوں کے بانیان
زمرہ:بھارتی مسلم شخصیات
زمرہ:جامعہ ملیہ اسلامیہ
زمرہ:علی گڑھ کی شخصیات
زمرہ:برطانوی ہند کی شخصیات
زمرہ:بیسویں صدی کے بھارتی تعلیمی نظریہ ساز
زمرہ:مسلمان مصلحین
زمرہ:کرائسٹ کالج، کیمبرج کے فضلا
زمرہ:جامعہ علی گڑھ
زمرہ:اتر پردیش سے انڈین نیشنل کانگریس کے سیاست دان
زمرہ:بیسویں صدی کے بھارتی قانون دان
زمرہ:علی گڑھ مسلم یونیورسٹی کی شخصیات